# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 007-04/2-06/03

URBROJ: 2137-33-01-23-2

Sokolovac, 03.10.2023.

Z A P I S N I K

sa 1. sjednice Vijeća roditelja Osnovne škole Sokolovac u školskoj godini 2023./2024. održane dana 03. listopada 2023. godine u 16,30 sati u prostoriji Osnovne škole Sokolovac u Sokolovcu ( na tribinama). Prvu sjednicu Vijeća roditelja sazvao je i sjednici predsjedava do izbora predsjednika Vijeća roditelja ravnatelj škole Saša Korkut.

Sjednici prisustvuje 12 članova Vijeća roditelja:

Izidora Pajnić, predstavnica 1. razreda, Ivana Dološćak, predstavnica 2. razreda, Ljiljana Radmilović, predstavnica 4. razreda, Snježana Matučec Bratić, predstavnica 5.a razreda., Biljana Novosel Gvozden, predstavnica 6.a razreda, Gorana Gojković, predstavnica 6.b razreda Marina Borović, predstavnica 7. b razreda, Biljana Ban, predstavnica 8.a .r., Ksenija Bratković, predstavnica 8.b razreda, Verica Kolarić predstavnica PŠ Srijem, Mihaela Matica, predstavnica PŠ Srijem, Martina Barešić, predstavnica PŠ Veliki Botinovac.

Sjednici nisu prisustvovali:

Jadranka Kašić Mujkić, predstavnica 3. razreda, Snježana Pšeničnjak, predstavnica 7.a razreda, Alen Radić, predstavnik PŠ Velika Mučna, Marina Badenić Jug, predstavnica PŠ Velika Mučna i Ivana Bertić, predstavnica PŠ Mala Mučna.

Ravnatelj škole konstatira da sjednici prisustvuje potrebna većina članova, prisutno je 12 od 17 članova izabranih u Vijeće roditelja Osnovne škole Sokolovac za školsku godinu za školsku godinu 2023./2024.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Izbor predsjednika i zamjenika predsjednika Vijeća roditelja za školsku godinu 2023./2024.;
2. Predstavljanje Školskog kurikuluma Osnovne škole Sokolovac za školsku godinu 2023./2024. i rasprava;
3. Predstavljanje Godišnjeg plana i programa rada Osnovne škole Sokolovac za školsku godinu 2023./2024. i rasprava;
4. Aktualna pitanja vezana uz početak školske godine;
5. Razno

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

Budući da nije bilo drugih prijedloga ni primjedbi ravnatelj daje na usvajanje predloženi dnevni red.

Članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Izbor predsjednika i zamjenika predsjednika Vijeća roditelja za školsku godinu 2023./2024. ravnatelj obrazlaže da bi Vijeće roditelja trebalo izabrati predsjednika i zamjenika predsjednika Vijeća roditelja.

Članovi Vijeća roditelja predlažu Izidoru Pajnić za predsjednicu Vijeća roditelja, predložena prihvaća kandidaturu. Ravnatelj škole daje prijedlog na glasovanje.

Vijeće roditelja jednoglasno donosi

**O D L U K U**

Izidora Pajnić izabrana je za predsjednicu Vijeća roditelja Osnovne škole Sokolovac

Predsjedavanje sjednicom Vijeća roditelja preuzima izabrana predsjednice Vijeća roditelja Izidora Pajnić (dalje u tekstu: predsjednica Vijeća roditelja).

Ravnatelj obrazlaže da bi Vijeće roditelja trebalo predložiti i izabrati zamjenika predsjednika Vijeća roditelja.

Za zamjenika predsjednika Vijeća roditelja predložena je Biljana Ban, predložena je prihvatila imenovanje.

Budući da nema drugih prijedloga, ravnatelj daje prijedlog na glasovanje.

Vijeće roditelja jednoglasno donosi

**O D L U K U**

Biljana Ban izabrana je za zamjenicu predsjednika Vijeća roditelja Osnovne škole Sokolovac.

**Točka 2.**

Pod točkom 2. Predstavljanje Školskog kurikuluma Osnovne škole Sokolovac za školsku godinu 2023./2024. i rasprava predsjednica Vijeća roditelja daje riječ ravnatelju koji konstatira da su svi prisutni članovi dobili prijedlog Školskog kurikuluma elektroničkom poštom.

Ravnatelj škole prisutnima obrazlaže da je Učiteljsko vijeće Osnovne škole Sokolovac donijelo prijedlog Školskog kurikuluma Osnovne škole Sokolovac za školsku godinu 2023./2024. te isti predlaže Vijeću roditelja da ga usvoji.

Ravnatelj škole prezentira Školski kurikulum Osnovne škole Sokolovac i predlaže Vijeću roditelja donošenje Školskog kurikuluma Osnovne škole Sokolovac za školsku godinu 2023./2024. u obliku u kojem ga je predložilo Učiteljsko vijeće Osnovne škole Sokolovac.

Otvara se rasprava o prezentiranom prijedlogu.

Kako nije bilo daljnjih pitanja, primjedbi, ni prijedloga ravnatelj predlaže Vijeću roditelja da dade svoje mišljenje na prijedlog Školskog kurikuluma Osnovne škole Sokolovac za školsku godinu 2023./2024.. Predsjednica Vijeća roditelja daje prijedlog na glasovanje.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

Vijeće roditelja Osnovne škole Sokolovac jednoglasno daje

**POZITIVNO MIŠLJENE**

na prijedlog Školskog kurikuluma Osnovne škole Sokolovac za školsku godinu 2023./2024.

**Točka 3.**

Pod točkom 3. Predstavljanje Godišnjeg plana i programa rada Osnovne škole Sokolovac za školsku godinu 2023./2024. i rasprava predsjednica Vijeća roditelja daje riječ ravnatelju koji konstatira da su svi prisutni članovi dobili prijedlog Godišnjeg plana i programa rada Osnovne škole Sokolovac elektroničkom poštom.

Ravnatelj prezentira prisutnima prijedlog Godišnjeg plana i programa rada OŠ Sokolovac za školsku godinu 2023./2024., nakon prezentacije otvara se rasprava.

Kako nije bilo pitanja, primjedbi, ni prijedloga predsjednica Vijeća roditelja predlaže Vijeću roditelja da dade svoje mišljenje na ravnateljev prijedlog Godišnjeg plana i programa rada Osnovne škole Sokolovac za školsku godinu 2023./2024.

Vijeće roditelja Osnovne škole Sokolovac jednoglasno daje

**POZITIVNO MIŠLJENJE**

na prijedlog Godišnjeg plana i program rada Osnovne škole Sokolovac za školsku godinu 2023./2024.

**Točka 4.**

Pod točkom 4. Aktualna pitanja vezana uz početak školske godine predsjednica Vijeća roditelja daje riječ ravnatelju koji informira prisutne da je u novoj školskoj godini nastava započela 04. rujna i odmah se započelo s aktivnostima. Ravnatelj je obišao područne škole pozdravio prvačiće i podijelio zaštitne prsluke dobivene od Koprivničko-križevačke županije.Održan je sastanak ravnatelja s učenicima razredne i predmetne nastave s naglaskom na poštovanje pravila kućnog reda.

Prvi dan nastave učenicima su podijeljeni udžbenici i dopunska nastavna sredstva, zahvaljuje Općini Sokolovac koja je financirala nabavku dopunskih nastavnih sredstava.

U rujnu je održan školski kros, sveta misa zaziv duha svetoga na početku školske godine, predavanje policije i haka za učenike prvih razreda, predavanja policije o opasnostima na internetu, obilježen je Europski dan jezika, planinarski izlet je odgođen zbog vremenskih prilika.U mjesecu listopadu će se održati: 05.10.2023. godine Dan učitelja i nenastavni dan, dani kruha, prijava ekipa na znanstveni turnir u Križevce, Dan kravate, predstave za učenike u Koprivnici. Osnovali smo školi Tim za međunarodne projekte. Najavljeni su nacionalni ispiti za ovu školsku godinu za 4. i 8. razrede, koordinator je Miodrag Maksimović, učitelj informatike. Donesen je novi razvojni plan, završen je projekt e – škole. U MZO smo se prijavili na natječaj za financiranje sa 2 preventivna projekta i jednim za izvanastavne aktivnosti. Dobili smo puno opreme u sklopu e- škole. Solarni paneli na zgradi škole su u funkciji. Financijski plan je u izradi.

Bibliobus prema rasporedu dolazi svaki drugi petak.

Jesenski odmor učenika je od 30.-31. listopada 2023. godine.

Zapsleni su novi učitelji, Sanja Kopači učiteljica povijesti, Jasenka Markušić, učiteljica njemačkog jezika, Karla Vučković učiteljica glazbene kulture, Ivana Mihoci preuzima razredništvo 8. b razreda, trenutno nemam o učitelja fizike, zaposlena su 2 pomoćnika u nastavi, još trebamo jednog zaposliti. Osiguranje učenika je riješeno, sklopljen aje polica sa Adriatic osiguranjem. Donijet će se odluka o voditeljima i pratiteljima za terenske nastave, održati će se sastanak za organizaciju maturalnog putovanja za učenike sedmih razreda.

Kako nije bilo pitanja, primjedbi, ni prijedloga prelazi se na slijedeću točku dnevnog reda.

**Točka 5.**

Pod točkom 5. Razno predsjednica Vijeća roditelja daje riječ roditeljima koji imaju pitanja i prijedloge.

Roditelji otvaraju raspravu o potrebi nošenja školskih papuča, učenici nose previše opreme u školskim torbama, problem su papuče koje nose svaki dan u školu i iz škole Ksenija Bratković pita ravnatelja da li ima mogućnosti da se kupe ormarići za cipele ili da se na neki drugi način riješi mjesto gdje će stajati školske papuče, učenici viših razreda nose velike brojeve obuće i nigdje nema za kupiti papuče velikih brojeva nego djeca nose tenisice, pa to stvara problem jer su školske torbe malene. Navodi primjer gradskih škola gdje se učenici ne prezuvaju te pita može li tako i u našoj školi. Ravnatelj odgovara da trenutno nema mjesta za ostavljanje papuča u školi. Gorana Gojković navodi problem nošenja i još jednih tenisica za nastavu tjelesne i zdravstvene kulture. Biljana Ban ističe problem rasporeda slobodnih aktivnosti , poklapaju se sati po pojedinim aktivnostima pa učenik ne može na sve koje želi. Ravnatelj obrazlaže da su svjesni toga ali zbog velikog broja učenika putnika kao i učitelja koji rade na više škola ne može se drugačije napraviti raspored.

Otvara se rasprava o prijevozu učenika, ali za sada nema problema

Kako nije bilo daljnjih pitanja ni prijedloga, predsjednica Vijeća roditelja se zahvalila svima prisutnima na sudjelovanju.

Sjednica Vijeća roditelja zaključena je u 17.15 sati.

ZAPISNIČAR : PREDSJEDNICAVIJEĆA RODITELJA:

Marijana Razman Izidora Pajnić